PolyAgent/wiki_georgian_en_parallel_20231101 huggingface dataset:
როზალა იტალიელი

როზალა იტალიელი (დ. 937 — გ. 13 თებერვალი, 1003), აგრეთვე ცნობილია როგორც როზალა ლომბარდიელი და სიუზენა იტალიელი — ივრეას დინასტიის წარმომადგენელი. იტალიის მეფე ბერენგარ II-ის ქალიშვილი. ფლანდრიის გრაფინია 968-987 წლებში როგორც არნულფ II-ის მეუღლე და ფლანდრიის რეგენტი 987-995 წლებში. საფრანგეთის დედოფალი 996 წელს როგორც რობერ II-ის პირველი მეუღლე.
ბიოგრაფია
როზალა დაიბადა 937 წელს იტალიაში. იგი იყო იტალიის მეფე ბერენგარ II-ისა და მისი მეუღლის, დედოფალ ვილა ტოსკანელის ნაბოლარა ქალიშვილი. 968 წელს როზალა ცოლად შერთეს ფლანდრიის გრაფ არნულფ II-ს, რომელთანაც მას ერთი ვაჟი და ერთი ქალიშვილი შეეძინა. 987 წელს არნულფი გარდაიცვალა და გრაფი მათი მცირეწლოვანი ვაჟი ბალდუინ IV გახდა, რომლის რეგენტადაც როზალა გვევლინება.
988 წელს როზალა მეორედ გათხოვდა საფრანგეთის მომავალ მეფე რობერ II-ზე. ეს ქორწინება მოაწყო რობერის მამამ, საფრანგეთის პირველმა მეფემ და კაპეტინგების დინასტიის დამაარსებელმა ჰუგო კაპეტმა. საფრანგეთში გათხოვების შემდეგ მას სახელი შეუცვალეს და ძირითადად სიუზენას ეძახდნენ. 992 წლიდან რობერი და როზალა განცალკევებით ცხოვრობდნენ, რადგანაც 38 წლის როზალა ძალიან უფროსი იყო ახალგაზრდა ქმარზე და ისინი ერთმანეთს ვერ უგებდნენ. სწორედ ამიტომ, მათ შვილებიც არ ჰყოლიათ და არც ოჯახური ბედნიერება ჰქონიათ.
როდესაც 996 წელს როზალას მამამთილი, ჰუგო გარდაიცვალა ტახტზე რობერ II ავიდა და როზალაც დედოფლად გვევლინება. ახლა უკვე დიდი ძალაუფლების რობერმა როზალასთან განქორწინება მოითხოვა. პაპმა მალევე დააკმაყოფილა მისი მოთხოვნა და რობერი და როზალა განქორწინდნენ, რის შემდეგაც მან სასწრაფოდ შეირთო ცოლად თავისი საყვარელი ბერთა ბურგუნდიელი. მიუხედავად იმისა, რომ ბერთასა და რობერს შვიდი შვილი შეეძინათ, ეს ქორწინება მათი ახლონათესავური კავშირის გამო უკანონო იყო, რის გამოც 1003 წელს ისინიც განქორწინდნენ და რობერი კიდევ ერთხელ ქორწინდება.
განქორწინების შემდეგ როზალამ დატოვა საფრანგეთი და თავის ვაჟთან ერთად ცხოვრობდა ფლანდრიაში. მან უკანასკნელი წლები ბედნიერად გაატარა და გარდაიცვალა 1003 წლის 13 თებერვალს, ფლანდრიის დედაქალაქ გენტში.
ქორწინება და შვილები
იგი პირველად დაქორწინდა ფლანდრიის გრაფ არნულფ II-ზე, რომელთანაც შეეძინა ორი შვილი:
ბალდუინ IV (980-1035), ფლანდრიის გრაფი, ცოლად შეირთო ოგივ ლუქსემბურგელი, რომელთანაც შეეძინა ვაჟი, მისი გარდაცვალების შემდეგ კი იქორწინა ელეანორ ნორმანდიელზე რომელთანაც ერთი გოგონა შეეძინა;
მატილდა (?-995);
არნულფის გარდაცვალებიდან ერთ წელიწადში როზალა ცოლად გაჰყვა საფრანგეთის მეფე რობერ II-ს, თუმცა უშვილობის გამო ისინი 996 წელს განქორწინდნენ.
ლიტერატურა
Nicholas, David (1992). Medieval Flanders. Longman.
Poppe, Andrzej (1976). "The Political Background to the Baptism of Rus': Byzantine-Russian Relations between 986-89". Dumbarton Oaks Papers. Vol. 30.
Vasiliev, Aleksandr Aleksandrovich (1951). Hugh Capet of France and Byzantium. Dumbarton Oaks Papers. 6.
დაბადებული 937
გარდაცვლილი 13 თებერვალი
გარდაცვლილი 1003
საფრანგეთის დედოფლები
ქალი რეგენტები
მანჩესტერი

მანჩესტერი — ქალაქი და მუნიციპალური რაიონი ჩრდილო-დასავლეთ ინგლისში. ბირმინგამთან, ლიდზთან, შეფილდთან, ლივერპულთან და ლონდონთან ერთად ინდუსტრიული რევოლუციას ერთ-ერთი ცენტრი იყო. ამჟამად იგი ქვეყნის მძლავრი კულტურული და კომერციული ცენტრია.
რესურსები ინტერნეტში
ოფიციალური საიტი
ინგლისის ქალაქები
Lasioglossum semilucens

Lasioglossum semilucens — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
იხილეთ აგრეთვე
Lasioglossum-ის სახეობების სია
სქოლიო
semilucens
Lusitanops cingulata

Lusitanops cingulata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ნესტორ ხურცილავა

ნესტორ ხურცილავა
ნესტორ (მამუკა) ხურცილავა (დ. 3 ივლისი, 1965 ან 1966, ხონის რაიონი) — ქართველი იურისტი, პოლიტიკოსი.
1989 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.
რესურსები ინტერნეტში
ნესტორ (მამუკა) ხურცილავა — საქართველოს პარლამენტის ოფიციალური საიტი
დაბადებული 3 ივლისი
დაბადებული 1966
საქართველოს IV მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
ალი (გაზეთი)

ალი (გაზეთი)
„ალი“ — ქართული სოციალურ-დემოკრატიული მიმართულების ყოველდღიური პოლიტიკურ-ლიტერატურული გაზეთი. გამოდიოდა 1908 წელს (2/XI—30/XII) თბილისში. გამოვიდა 46 ნომერი. რედაქტორ-გამომცემელი — ბ. ა. ქოსაშვილი (სტამბა „სორაპანი“). გამოდიოდა დახურული „იმედი“-ს ნაცვლად. დაიხურა თბილისის ადმინისტრაციის განკარგულებით.
ლიტერატურა
რესურსები ინტერნეტში
ალი — საქართველოს გაზეთები
სქოლიო
საქართველოს გაზეთები
ქართულენოვანი გაზეთები
DuckTales

DuckTales — კომპანიის Walt Disney Television Animation მიერ 1987-1990 წლებში გამოშვებული ანიმაციური სერიალი.
სერიალის მთავარი პერსონაჟები არიან დისნეის კლასიკური ანიმაციური პერსონაჟები - სკრუჯ მაკდაკი და მისი ძმისშვილები - ჰიუი, ლუი და დუი.
კონცეფცია
სერიალის მთავარი გმირები, მაკდაკი და მისი ძმისშვილები, გამუდმებით მოგზაურობენ განძის ძიებაში ან სხვადასხვა ფათერაკებში ამოჰყოფებენ თავს. მაკდაკის პროტოტიპია ჩარლზ დიკენსის „საშობაო სიმღერის“ ძუნწი გმირი ებენეზერ სკრუჯი. თუმცა, თავად იხვის პერსონაჟის დებიუტი შედგა კარლ ბარქსის კომიქსში Christmas on Bear Mountain.
მიუხედავად იმისა, რომ სკრუჯი მეტად ძუნწია, მას მაინც უყვარს თავისი ახლობლები და მეგობრები - მოსამსახურე დაკვორთი, მისის ბიკლი, პატარა ვები ვანდერკუაკი.
სკრუჯის მეგობრებს შორის არის უცნაური გამომგონებელი გირო გირლუზი, მფრინავი ლანჩპედ მაკ-კუაკი, დუფუს დრეიკი, წარსულიდან მოსული იხვი ბუბა დაკი, ბუღალტერი ფენტონ კრეკშელი (იგივე გიზმო-დაკი) და სხვები.
სერიალის უარყოფითი გმირები ძირითადად არიან ბიგლ ბიჭუნები, ფლინტჰარტ გლომგოლდი, მაგიკა დე სპელი, ელ კაპიტანი. ძირითადად სკრუჯის მტრების მთავარ ამოცანას წარმოადგენს მაკდაკის იღბლიანი მონეტის მითვისება.
ეპიზოდურ პერსონაჟებს შორის ცნობილები არიან დონალდ დაკი (რომელმაც სჯრუჯს ჰიუი, ლუი და დუი დაუტოვა), გოლდი ო'გილტი (სკრუჯის ყოფილი შეყვარებული), გლედსტოუნ გენდერი (სკრუჯის იღბლიანი ძმისშვილი), მოხუცი მეცნიერი ლუდვიგ ფონ დრეიკი.
ეპიზოდები
სულ სერიალში შედის 100 ეპიზოდი. სერიალის დასრულების შემდეგ გადაღებული იქნა სრულმეტრაჟიანი ანიმაციური ფილმიც.
2017 წლის სერიალი
Disney XD-მ გამოაცხადა, რომ აპირებდა ორიგინალური DuckTales-ის ხელახლა გაშვებას. ახალი სერიალი ეთერში გავა 2017 წელს.რობ რენზეტი არის სერიალის აღმასრულებელი პროდიუსერი, მეტ იანგბერტგის (პროდიუსერი), ფრანსისკო ანგონესი (თანაპროდიუსერი) და შონ ხიმენესი (Gravity Falls) მონაწილეობით.
რესურსები ინტერნეტში
სქოლიო
1980-იანების ამერიკული ანიმაციური ტელესერიალები
1987 წელს დაწყებული ამერიკული ტელესერიალები
1990 წელს დასრულებული ამერიკული ტელესერიალები
DuckTales
ABC Kids
The Disney Afternoon
Disney Channel-ის ტელესერიალები
ფეოფილაქტე ზუბალოვი

ფეოფილაქტე ზუბალოვი (დ. 1915, გუნიაყალა, წალკის მუნიციპალიტეტი — გ. 1968) — საბჭოთა კავშირის გმირი (1943), გვარდიის მაიორი.
ბიოგრაფია
დაიბადა გლეხის ოჯახში. 1932 წელს დაამთავრა შრომის ინსტრუქტორთა ერთწლიანი სკოლა. მუშაობდა წალკის რაიონის აღმასკომში. 1936 წლიდან საბჭოთა არმიაში იყო. დიდი სამამულო ომის დროს მონაწილეობდა ხარკოვის, კრივოი-როგის, კრუპიანსკის ბრძოლებში. დნეპრის მარჯვენა ნაპირზე პლაცდარმის აღებისთვის მიენიჭა საბჭოთა კავშირის გმირის წოდება. 1946 წელს დაამთავრა ერთწლიანი სამხედრო-პოლიტიკური სკოლა, შემდეგ პიატიგორსკის პედაგოგიური ინსტიტუტის ისტორიის ფაკულტეტი დაუსწრებლად. 1958 წლიდან დაბრუნდა საქართველოს სსრ-ში.
ლიტერატურა
დაბადებული 1915
გარდაცვლილი 1968
ქართველები მეორე მსოფლიო ომში
საბჭოთა კავშირის გმირები საქართველოდან
წალკის მუნიციპალიტეტში დაბადებულები
Mikhaylovka, Kuyurgazinsky District, Republic of Bashkortostan

Mikhaylovka, Kuyurgazinsky District, Republic of Bashkortostan
Mikhaylovka is a rural locality (a village) in Zyak-Ishmetovsky Selsoviet, Kuyurgazinsky District, Bashkortostan, Russia. The population was 256 as of 2010. There are 4 streets.
Geography
Mikhaylovka is located 63 km northwest of Yermolayevo (the district's administrative centre) by road. Kiryushkino is the nearest rural locality.
References
Rural localities in Kuyurgazinsky District
Kermia brunnea

Kermia brunnea — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
კამენჩა

კამენჩა — სოფელი მოლდოვაში, ორჰეის რაიონში. მდებარეობს ზღვის დონიდან 129 მეტრზე. 2004 წლის მონაცემებით, მოსახლეობა 956 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ორჰეის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ორჰეის რაიონის სოფლები
დასავლეთი ანტარქტიდა

დასავლეთი ანტარქტიდა — გეოგრაფიული რეგიონი, ანტარქტიდის ორი ძირითადი რეგიონიდან ერთი. გარს ეკვრის წყნარი და ატლანტიკის ოკეანეები. დასავლეთი ანტარქტიდა მოიცავს ანტარქტიდის ნახევარკუნძულს, ხმელეთის ვრცელ მასივს დასავლეთის გრძედის 40-ე და 160-ე გრადუსებს შორის, რომელიც გამოყოფილია აღმოსავლეთი ანტარქტიდიდან ტრანსანტარქტიკული მთებით, სამხრეთ შეტლანდის კუნძულებს და სამხრეთ ორკნეის კუნძულებს.
დასახელება «დასავლეთი ანტარქტიდა» არსებობდა 90 წელზე უფრო მეტი ხნის მანძილზე, მაგრამ ფართე გამოყენებაში შევიდა საერთაშორისო გეოფიზიკური წლისა (1957-1958 წლები) და კვლევების შემდეგ, რომლის დროსაც დადგინდა, რომ ტრანსანტარქტიკული მთები ანტარქტიდის დასავლეთი და აღმოსავლეთი რეგიონების ბუნებრივი გამყოფია.
დასავლეთი ანტარქტიდის დიდი ნაწილი დაფარულია ყინულით.
კონტინენტები
Champagne Supernova

Champagne Supernova
„Champagne Supernova“ — ინგლისური როკ-ჯგუფ Oasis-ის სიმღერა. გამოიცა სინგლის სახით 1996 წელს. შეტანილია ალბომში (What's the Story) Morning Glory?.
რესურსები ინტერნეტში
ჯგუფის დისკოგრაფია ოფიციალურ საიტზე
Oasis-ის სიმღერები
1994 წლის სიმღერები
დრე (მრავალმნიშვნელოვანი)

დრე (მრავალმნიშვნელოვანი)
დრე შეიძლება აღნიშნავდეს:
დასახლებები
დრე — სოფელი გორის მუნიციპალიტეტში
დრე — სოფელი თეთრიწყაროს მუნიციპალიტეტში
პიროვნებები
Dr. Dre, ამერიკელი მუსიკალური პროდიუსერი და რეპერი
André 3000, აგრეთვე ცნობილი როგორც Dré
Mac Dre, მოკლული ამერიკელი რეპერი
ანდრე ჰარისი, ჰიპ-ჰოპ დუეტიდან Dre & Vidal
ანდრე კრისტოფერ ლიონი, რეპის პროდიუსერული გუნდიდან Cool and Dre
აბრევიატურა
დრე — დიდი რუსული ენციკლოპედიის აბრევიატურა.
დიდი გეტსბი (1974 წლის ფილმი)

დიდი გეტსბი (1974 წლის ფილმი)
დიდი გეტსბი — 1974 წლის ამერიკული ფილმი. ის წარმოადგენს ფრენსის სკოტ ფიცჯერალდის 1925 წლის რომანის „დიდი გეტსბი“ ეკრანიზაციას. ეს ამ წიგნის რიგით მესამე ეკრანიზაციაა.
სიუჟეტი
ფილმი ასახავს უცნობი მილიონერის, ჯეი გეტსბის ცხოვრებას. ახალგაზრდა გეტსბის უყვარდა ახალგაზრდა მომხიბვლელი დეიზი ბიუკინენი, რომელმაც ღარიბ გეტსბის მდიდარი ქმარი არჩია. 8 წლის შემდეგ მილიონერად ქცეული გეტსბი კვლავ გამოჩნდება დეიზის ცხოვრებაში და მის დაბრუნებას ცდილობს.
როლებში
რობერტ რედფორდი — ჯეი გეტსბი
მია ფეროუ — დეიზი ბიუკინენი
სემ უოთერსტონი — ნიკ ქეროვეი
ბრიუს დერნი — ტომ ბიუკინენი
კარენ ბლექი — მირტლ უილსონი
ჯილდოები
ოსკარი
საუკეთესო ორიგინალური მუსიკა: ნელსონ რიდლი
საუკეთესო კოსტუმების დიზაინი: თეონი ალდერეგჯი
BAFTA
საუკეთესო დიზაინი: ჯონ ბოქსი
საუკეთესო კოსტუმების დიზაინი: თეონი ალდერეჯი
საუკეთესო ოპერატურა: დაგლას სლოკომბე
ოქროს გლობუსი
საუკეთესო მსახიობი ქალი მეორეხარისხოვან როლში: კარენ ბლექი
იხილეთ აგრეთვე
დიდი გეტსბი
დიდი გეტსბი (1949 წლის ფილმი)
დიდი გეტსბი (2013 წლის ფილმი)
რესურსები ინტერნეტში
1974 წლის ფილმები
ინგლისურენოვანი ფილმები
ამერიკული რომანტიკული დრამატული ფილმები‎
ამერიკულ რომანებზე დაფუძნებული ფილმები
უზბეკეთის მორაგბეთა ეროვნული ნაკრები

უზბეკეთის მორაგბეთა ეროვნული ნაკრები — ნაკრები, რომელიც წარმოადგენს უზბეკეთს რაგბის საერთაშორისო შეჯიბრებზე. არის რაგბის საერთაშორისო საბჭოს წევრი. ნაკრებს არასდროს უასპარეზია მსოფლიო თასზე. უზბეკეთის რაგბის ფედერაცია შეიქმნა 2001 წელს.
რესურსები ინტერნეტში
უზბეკეთი IRB.com-ზე
რაგბი უზბეკეთში
რაგბის ეროვნული ნაკრებები
უზბეკეთის ეროვნული სპორტული ნაკრებები
ლიონის ეკლესია

ლიონის ეკლესია
ლიონის სენ-ჟანის ეკლესია — XII საუკუნის ეკლესია ლიონში. მდებარეობს ძველი ლიონის სენ-ჟანის კვარტალში. იგი ლიონის მთავარეპისკოპოსის საკათედრო ტაძარია. ეკლესიაში მდებარეობს XIV საუკუნის ასტრონომიული საათი. ეკლესიის მახლობლად მდებარეობს არქეოლოგიური ბაღი, რომელიც საფრანგეთის რევოლუციის დროს დანგრეული, XI საუკუნის ორი ეკლესიისაგან შედგება.
ტაძრის მშენებლობა XII საუკუნეში, მეროვინგების ეპოქის ძველი ეკლესიის ადგილზე დაიწყო. მთავარი ფასადის მშენებლობა დასრულდა XIV საუკუნეში, ხოლო მთლიანად 1481 წელს დასრულდა. 1562 წელს ტაძარი ჰუგენოტებმა დაანგროიეს, მოგვიანებით მოხდა მისი აღდგენა. 1982 წელს მოახდინეს ფასადის, ხოლო 1986 წელს - აფსიდის რესტავრაცია.
ლიტერატურა
Régis Neyret. Le livre de Lyon : Lugdunoscopie. — Lyon: Éditions Lyonnaises, 1995. — ISBN 978-2910979003
Henri Leroudier. Mini histoire de Lyon. — Lyon: Éditions SME résonance, 1989.
Lyon: Primatiale Saint-Jean (буклет). — Polyplan Villeurbanne, 2004.
საფრანგეთის ტაძრები
რიკარდო-პალმას რაიონი

რიკარდო-პალმას რაიონი — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 966 მეტრზე. 2007 წლის მონაცემებით, მოსახლეობა 6 709 ადამიანს შეადგენდა, სიმჭიდროვე 190 ადამიანი კმ²-ზე. ფართობი 34.59 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ლიმის რეგიონის რაიონები
უაროჩირის პროვინციის რაიონები
ოზერიანი (ჰენიჩესკის რაიონი)

ოზერიანი (ჰენიჩესკის რაიონი)
ოზერიანი — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 444 კაცს შეადგენდა.
რესურსები ინტერნეტში
სოფლის ამინდი
ჰენიჩესკის რაიონის სოფლები
ლარსა

ლარსა — ძველი ქალაქ-სახელმწიფო სამხრეთ შუამდინარეთში. დააარსა ამორეველების ერთ-ერთმა ბელადმა ნაპლანუმმა (დაახლ. ძვ. წ. XXI საუკუნე). ლარსის შესახებ პირველი წერილობითი ცნობები მეფე გუნგუნუმის დროს განეკუთვნება (ძვ. წ. XX საუკუნე). ლარსა პოლიტიკურად გაძლიერდა ძვ. წ. XX საუკუნის მიწურულს. მან დაიპყრო ური და ლაგაში, ხოლო ჩრდილოეთ შუამდინარეთში - ქალაქი ქაზალუ. ძვ. წ. 1833 წელს ელამის მმართველმა ქუდურმაბუქმა ჩამოაგდო ლარსის ადგილობრივი დინასტიის წარმომადგენელი და თავისი ძე ვარადსუენი გაამეფა (ძვ. წ. 1832-1821 წწ.). ძვ. წ. 1739 წელს ლარსა ბაბილონელებმა დაანგრიეს, მოგვიანებით აღადგინეს, მაგრამ უკვე დაკარგა მნიშვნელობა. ჩვენამდე მოაღწია ლარსის სამეფოს კანონების ერთმა ნაწილმა შუმერულ ენაზე.
ლარსის არქეოლოგიური შესწავლა 1854 წლიდან დაიწყო ინგლისელმა დიპლომატმა უ. ლოფტუსმა, ხოლო XX საუკუნის 80-იან წლებში არქეოლოგიურ გათხრებს აწარმოებდა საფრანგეთის ექსპედიცია ანდრე პაროს ხელმძღვანელობით;
ლიტერატურა
შუმერული ქალაქები
ერაყის არქეოლოგიური ძეგლები
ძველი შუამდინარეთი
გასიმ აბდულაევი

გასიმ აბდულაევი
გასიმ იბრაჰიმ-ოღლუ აბდულაევი ანუ ზაბულ გასიმი (დ. 1873, შუშა, ელიზავეტპოლის გუბერნია — გ. 1927, შუშა, მყაო) — აზერბაიჯანელი მომღერალი-ჰანენდე, მუღამების შემსრულებელი.
ბიოგრაფია
გასიმ აბდულაევი დაიბადა 1873 წელს ქალაქ შუშაში.
სიცოცხლის ბოლო წლებში შუშის მუსიკალურ სკოლაში ის ასწავლიდა მუღამის ხელოვნებას, მუშაობდა ხელოვნების მუშაკთა პროფკავშირების რესპუბლიკური საბჭოს თავმჯდომარედ. გარდაიცვალა 1927 წელს შუშაში.
გასიმ აბდულაევი, რომელიც ცნობილი იყო მუღამ „ზაბულუ“-ს განსაკუთრებულად კარგი შესრულებით, ხალხში მოიხსენიებოდა როგორც „ზაბულ გასიმი“. ХХ საუკუნის დასაწყისში ზაბულ გასიმმა რამდენიმე კონცერტი ჩაატარა ბაქოში და პუბლიკის სიმპატიები დაიმსახურა.
ზაბულ გასიმი იყო არა მხოლოდ პროფესიონალი მომღერალი, ის ასევე იყო ცნობილი როგორც არტისტი. კომპოზიტორი ზულფუგარ ჰაჯიბეიოვმა პირველმა მიიწვია გასიმი სცენაზე და მის ხელოვნებას მაღალი შეფასება მისცა. კომპოზიტორის თხოვნით ზაბილ გასიმოვმა შეასრულა მეჯნუნის მამის როლი ოპერიდან „ლეილა და მეჯნუნი“, რომელიც 1913 წლის 7 აგვისტოს ქ. შუშის ზაფხულის კლუბში დაიდგა.
1914 წელს Sport-Record-ის მოწვევით ზაბულ გასიმი თბილისში გაემგზავრა და ჩაწერა თავისი ხმა გრამფირფიტაზე.
სქოლიო
აზერბაიჯანელი მომღერლები
გარდაცვლილი 1927
დაბადებული 1873
მეორე მაკედონური ომი

მეორე მაკედონური ომი — ომი მაკედონიასა და რომის იმპერიას შორის. მიმდინარეობდა ძვ. წ. 200-197 წლებში.
მეორე პუნიკურ ომში (ძვ. წ. 218-201 წწ.) კართაგენზე გამარჯვებამ რომს საშუალება მისცა აქტიურად ემოქმედა ბალკანეთში. მან დაიწყო მეორე მაკედონური ომი. მაკედონია ეკონომიკურად დასუსტებული იყო, ქვეყნის შიგნით ძლიერდებოდა ოპოზიცია მეფის წინააღმდეგ, არც რომთან ომი იყო პოპულარული. ფილიპე V-მ სცადა ზავი დაედო რომთან, მაგრამ უშედეგოდ. მაკედონელები ძვ. წ. 197 წელს კინოსკეფალესთან სასტიკად დამარცხდნენ. მაკედონიამ დაკარგა ყველა სამფლობელო, იძულებული გახდა მთელი ფლოტი (6 გემის გარდა) რომისთვის გადაეცა, აგრეთვე ეკისრა ვალდებულება, რომ ჯარს 5 ათას კაცამდე შეამცირებდა და რომის მოკავშირეებს თავს არ დაესხმოდა. საბერძნეთი „თავისუფალ“ ქვეყანად გამოცხადდა, არსებითად კი რომის გავლენის ქვეშ მოექცა.
იხილეთ აგრეთვე
პუნიკური ომები
მაკედონური ომები
პირველი მაკედონური ომი
მესამე მაკედონური ომი
მეოთხე მაკედონური ომი
ლიტერატურა
მაკედონური ომები
Invision Community

Invision Community (ადრე IPS Community Suite, Invision Power Board (მოკლედ IPS, IP.Suite ან IP Board) — ფორუმის ძრავა, შექმნილი კომპანია Invision Power Services-ის მიერ. დაწერილია PHP ენაზე და მონაცემთა ბაზად იყენებს MySQL-ს. აგრეთვე აქვს სხვა მონაცემთა ბაზის მხარდაჭერა.
Invision Power Board არის მსოფლიოში ფორუმის ერთ-ერთო ყველაზე პოპულარული და ფართოდ გამოყენებადი ფასიანი ძრავა. აქვს უფასო და ფასიანი დიზაინებისა და ჩანართების მხარდაჭერა.
რესურსები ინტერნეტში
Invision Power Board - ინფორმაცია და დეტალები
სქოლიო
ინტერნეტ ფორუმები
საიტის მართვის სისტემები
ალპური ქვის ჟასმინი

ალპური ქვის ჟასმინი (ლათ. Androsace alpina) — მაღალ მთებში გავრცელებული ალპების ენდემური მცენარე ტკაცუნასებრთა ოჯახისა. მრავალწლოვანი 1-იდან 3 სმ-მდე სიმაღლის ბალახებია. გვხვდება ალპის მთებში. გვირგვინი 7-8 მმ სიგანისაა, ფერად მოვარდისფრო ან თეთრია. გავრცელებულია მორენებს შორის, ზოგჯერ თოვლის საზღვრის ზევით, ზღვის დონიდან 2200-4200 მ სიმაღლეზე.
რესურსები ინტერნეტში
ალპური ქვის ჟასმინი
ტკაცუნასებრნი
სოფიკო ხუხაშვილი

სოფიკო ხუხაშვილი (დ. 4 იანვარი, 1985, თბილისი, საქართველო) — ქართველი მოჭადრაკე. 2005 წელი აქვს მიღებული საერთაშორისო დიდოსტატის წოდება. 2008 წელს გახდა მსოფლიო საჭადრაკო ოლიმპიადის ჩემპიონი, ხოლო 2010 წელის კი მესამე პრიზიორი. 2000 წელს გახდა 16-წამდელთა შორის მსოფლიოს ჩემპიონი. არის ევროპის გუნდური ჩემპიონატის მეორე პრიზიორი (2009 წელი), ევროპის საკლუბო თასის მესამე პრიზიორი (2009 წელი) და ევროპის გუნდური ჩემპიონატის მეორე პრიზიორი (2009 წელი).
რესურსები ინტერნეტში
სპორტის სტატისტიკა
ქართველი მოჭადრაკეები
დაბადებული 1985
დაბადებული 4 იანვარი
ფშავლის განძი

ფშავლის განძი — თელავის მუნიციპალიტეტის სოფელ ფშაველის მახლობლად 1937 წელს ნაპოვნი განძი. შედგება სასანური, ომაიანური, აბასიანური და ესპანელი ომაიანების მონეტებისაგან (127 ცალი). აქ არის ამიერკავკასიის, ჩრდილოეთ აფრიკის, შუა აზიისა და ცენტრალური (ბაღდადი, ქუფა) ზარაფხანების პროდუქცია. განძი ჩაფლული უნდა იყოს IX საუკუნის I მეოთხედში.
ლიტერატურა
საქართველოში აღმოჩენილი განძები
მანგროვ-კი

მანგროვ-კი — ბაჰამის კუნძულების ერთ-ერთი რაიონი. მდებარეობს კუნძულ ანდროსზე. მოსახლეობა დაახლოებით 800 ადამიანს შეადგენს.
დღეში ორჯერ, ქვეყნის დედაქალაქ ნასაუს მიმართულებით ხორციელდება ავიარეისები, რის შედეგადაც რაიონი ტურისტთათვის ადვილად მისაღწევია. ფუნქციონირებს სასტუმროები.
რაიონის საშუალო წლიური ტემპერატურა 30º-25º-ია. მცირეა ნალექების რაოდენობა.
რესურსები ინტერნეტში
Statoids.com
ბაჰამის კუნძულების რაიონები
ჩუკუიტოს პროვინცია

ჩუკუიტოს პროვინცია
ჩუკუიტო — პროვინცია პერუში, პუნოს რეგიონში. სამხრეთიდან ესაზღვრება ბოლივია. პროვინციას მცირე ნაწილი გაშენებულია ტიტიკაკას ტბაზე. ჩუკუიტოს პროვინციის ადმინისტრაციული ცენტრია ქალაქი ხული. 2005 წლის აღწერის შედეგად პროვინციის მოსახლეობა შეადგენს 110 083 ადამიანს, საშუალო სიმჭიდროვე კმ²-ზე 27,7 ადამიანს. ჩუკუიტოს ფართობია 3 978,13 კმ². პროვინცია იყოფა 7 რაიონად.
იხილეთ აგრეთვე
პერუს პროვინციები
პუნოს რეგიონის პროვინციები
Radviliškis

Radviliškis (Radvilishok) is a city in the Radviliškis district municipality, Šiauliai County, Lithuania. Radviliškis has been the administrative center of the district since 1950, and is an important railway junction.
History
Radviliškis was founded at the end of the 15th century. It was first mentioned in the book on state economics by M. Downar-Zapolsky listing the cities taxpayers in 1567. In 1687, John Sobieski, the king of Lithuania and Poland, granted the right of holding a market to it.
Radviliškis was devastated many times by military forces, plague and hunger in the 17th–19th centuries. There were no citizens left in Radviliškis after the plague in 1708–1710.
City growth began when the Liepāja–Romny Railway line, crossing the city, was built in 1870 and Radviliškis–Daugavpils line was built in 1873. Railwaymen constituted the majority of the residents.
Around July 12, 1941, all 300 Jews of Radviliškis were murdered in the Durpunas Forest near the Jewish cemetery by Germans and Lithuanian Activist Front members from Radviliškis.
In 1998, a sculpture of the Victory goddess Nike was unveiled in the center of Radviliškis to commemorate the eightieth anniversary of the victory over the united German–Russian West Russian Volunteer Army. It was created by sculptor P. Mazuras.
Name and coat of arms
Supposedly, the name originated from the name of the noble Radziwiłł (Radvila) family of Lithuanian origin. This family ruled Radviliškis for more than 200 years, from 1546 to 1764.
A rising and light-emitting horse, representing communication, motion, city development and flourishing, is depicted in the coat of arms of Radviliškis. The light is a symbol of civilization's role in the city development. It was created by artist Laima Ramonienė in 1992.
Attractions
Radviliškis, settled on everglades, was famous for its railway and black-from-locomotive-smoke sparrows.
The two symbols of the city are the railways, and black swallows.
There are Evangelical-reformed, Protestant, Lutheran, and Orthodox chapels, Jewish synagogues and Catholic Churches in Radviliškis.
The stone windmill of Radviliškis was erected in remembrance of the violent and triumphant battles in 1919 against the German–Russian armed forces(Bermontians).
The wooden belfry of Radviliškis parish's Blessed Virgin Mary church of the Immaculate Conception is a topical architecture monument. It was set in 1878. The belfry burned twice. It was reconstructed in 1984.
Twin towns – sister cities
Radviliškis is twinned with:
Bauska, Latvia
Daliyat al-Karmel, Israel
Gniezno, Poland
Grodzisk Mazowiecki, Poland
Kadzidło, Poland
Khashuri, Georgia
Lillehammer, Norway
Saint-Seine-l'Abbaye, France
Skara, Sweden
Uman, Ukraine
References
External links
Official website
Feasibility and EIA study for Radviliskis WWTP
Cities in Šiauliai County
Cities in Lithuania
Municipalities administrative centres of Lithuania
Shavelsky Uyezd
Holocaust locations in Lithuania
Radviliškis District Municipality
მითრიდატე II (პონტო)

მითრიდატე II (პონტო)
მითრიდატე II — პონტოს სამეფოს მეფე. მითრიდატე II სამეფო ტახტზე არიობარზანის შემდეგ ავიდა, მისი მმართველობა დაიწყო ძვ. წ. 225 წელს და დასრულდა ძვ. წ. 220 წელს, მის შემდეგ პონტოს სამეფო ტახტზე მითრიდატე III ავიდა.
რესურსები ინტერნეტში
პონტოს მეფეების სია
პონტოს მეფეები
ჟანა დე ვალუა (1343-1373)

ჟანა დე ვალუა (1343-1373)
ჟანა დე ვალუა (დ. 24 ივნისი, 1343 — გ. 3 ნოემბერი, 1373) — ვალუას დინასტიის წარმომადგენელი. საფრანგეთის მეფე ჟან II-ისა და ბონა ლუქსემბურგელის ქალიშვილი. ნავარის დედოფალი 1352-73 წლებში როგორც შარლ II-ის მეუღლე. ნავარის მეფე შარლ III-ისა და ინგლისის დედოფალ ჟანა ნავარელის დედა.
ბიოგრაფია და შვილები
ჟანა დაიბადა 1343 წლის 24 ივნისს, შატო დე სურ-ლუარში, საფრანგეთში. იგი იყო საფრანგეთის მეფე ჟან II-ისა და მისი პირველი ცოლის, ბონა ლუქსემბურგელის ქალიშვილი.
პირველად იგი დანიშნეს ჟან ბრაბანტელზე, რომელიც იყო ბრაბანტის ჰერცოგ ჟან III-ისა და მისი ცოლის, მარი დ'ევრეს ვაჟი, თუმცა ქორწინება არ შემდგარა.
საბოლოოდ, 1352 წლის 12 თებერვალს ჟანა ცოლად გაჰყვა ნავარის მეფე შარლ II "ბოროტს". შარლი იყო ნავარის მეფე ფილიპ III-ისა და მისი ცოლის, ჟანა II-ის ვაჟი. ჟანა და შარლი ასევე იყვნენ მესამე თაობის ბიძაშვილებიც.
ჟანასა და შარლს სულ შვიდი შვილი შეეძინათ:
მარი (1360-1400), 1393 წელს ცოლად გაჰყვა განდიის ჰერცოგ ალფონსო არაგონელს, თუმცა ქორწინება უშვილო იყო;
შარლ III (1361-1425), ნავარის მეფე, ცოლად შეირთო ელეანორ კასტილიელი, რომელთანაც შეეძინა ხუთი გოგონა და ორი ვაჟი;
ბონა (1364-1389), გარდაიცვალა გაუთხოვარი და უშვილო;
პედრო (1366-1412), მორტანის გრაფი, 1411 წელს ცოლად შეირთო კატრინ ალანსონელი, თუმცა ქორწინება უშვილო იყო;
ფილიპი (1368), გარდაიცვალა ჩვილობაში;
ჟანა (1370-1437), პირველად ცოლად გაჰყვა ბრეტანის ჰერცოგ ჟან IV-ს, რომელთანაც შეეძინა ცხრა შვილი, სწორედ მათი შთამომავალი იყო საფრანგეთის დედოფალი ანა ბრეტონელი, ხოლო მეორედ იქორწინა ინგლისის მეფე ჰენრი IV-ზე, თუმცა მასთან შვილები არ ჰყოლია;
ბლანკა (1372-1385), გარდაიცვალა ახალგაზრდა;
ჟანა გარდაიცვალა 1373 წლის 3 ნოემბერს, 30 წლის ასაკში. მის შემდეგ, შარლს ცოლი აღარ შეურთავს.
ლიტერატურა
"Pierre de Navarre, comte de Mortain". Corpus (École nationale des chartes). Testaments enregistrés au Parlement de Paris sous le règne de Charles VI. Sorbonne. Retrieved 2018-03-09.
დაბადებული 24 ივნისი
დაბადებული 1343
გარდაცვლილი 3 ნოემბერი
გარდაცვლილი 1373
ვალუები
საფრანგეთის პრინცესები
ნავარის დედოფლები
სენ-დენის ბაზილიკაში დაკრძალულები
საბათქეჩმაზი

საბათქეჩმაზი — სოფელი აზერბაიჯანში, გადაბეის რაიონში.
რესურსები ინტერნეტში
გადაბეის რაიონის სოფლები